

**DOKUMENTACIJA za mjeru 6.2.1. „Potpora ulaganju u pokretanje nepoljoprivrednih djelatnosti u ruralnim područjima**

1. **Potvrda o ekonomskoj veličini** poljoprivrednog gospodarstva izdana od Ministarstva poljoprivrede - Uprave za stručnu podršku razvoju poljoprivrede i ribarstva nakon objave Natječaja na e-savjetovanju te potpisana od nadležnog službenika
2. **Potvrda Porezne uprave** iz koje je razvidno da korisnik ima podmirene odnosno uređene financijske obveze prema državnom proračunu Republike Hrvatske, ne starija od 30 dana na dan podnošenja Zahtjeva za potporu i ovjerena od strane Porezne uprave ili u obliku elektroničkog zapisa (e-Potvrda) - dostaviti nakon što se prikupi sva dokumentacija, prema naknadnom dogovoru
3. **BON-2/SOL-2,** ne stariji od 30 dana na dan podnošenja zahtjeva za potporu - dostaviti nakon što se prikupi sva dokumentacija, prema naknadnom dogovoru
4. Preslika **osobne iskaznice**
5. **Neobvezujuće ponude** za pravdanje aktivnosti iz poslovnog plana
6. **Kod aktivnosti građenja** (izgradnja novog/rekonstrukcija postojećeg objekta) potrebno je dostaviti najmanje **IDEJNI PROJEKT ili IDEJNO RJEŠENJE** s opisnim djelom projekta i nacrtima, iz kojeg je vidljiva namjena, gabariti, BGP površina i da je u skladu s prostornim planom *(ukoliko je do podnošenja zahtjeva za potporu Glavni projekt već izrađen, umjesto idejnog projekta/idejnog rješenja korisnik dostavlja Glavni projekt)*

U slučaju ulaganja u građenje građevina i radova koji se mogu izvoditi bez Glavnog projekta potrebno je dostaviti **Izjavu ovlaštenog projektanta** kojom se potvrđuje da za predmetno ulaganje nije potreban akt kojim se odobrava građenje

U slučaju aktivnosti ulaganja u opremanje koje predstavlja proizvodni proces/proces prerade, potrebno je dostaviti **Tehnološki projekt** koji sadrži opis ulaganja i proizvodnog procesa, podatke o vrsti ulazne sirovine, postojeće i planirane kapacitete objekta, izrađen, potpisan i ovjerene od strane osobe odgovarajuće struke

U slučaju ulaganja samo u opremanje postojećih objekata: Uporabna dozvola, Rješenje o izvedenom stanju ili Potvrda izvedenog stanja, Potvrda o dostavljenom završnom izvješću nadzornog inženjera

1. **Uvjerenje o identifikaciji katastarskih čestica** izdanog od nadležnog područnog ureda za katastar (navedeni dokumenta je potrebno dostaviti ako se katastarska čestica lokacije aktivnosti u katastru vodi pod oznakom različitom od oznake u zemljišnim knjigama
2. **Fotodokumentacija** lokacije ulaganja
3. Za svako novo planirano **radno mjesto** potrebno je dostaviti **specifikaciju** koja sadrži naziv radnog mjesta, uvjete radnog mjesta i opis posla
4. **Dokumentacija u svrhu ostvarivanja bodova prema kriteriju „Stručna sprema i radno iskustvo** nositelja/odgovorne osobe ili člana poljoprivrednog gospodarstva“
* Diploma ili uvjerenje/potvrda o odgovarajućem stečenom akademskom i stručnom nazivu i akademskom stupnju
* Dokaz o položenom majstorskom ispitu, izdan od strane Obrtničke komore, iz poslova koji su povezani sa projektom koji se prijavljuje
* Potvrda o položenoj maturi/Svjedodžba o završnom radu i ugovor/i o radu ili drugi odgovarajući dokument iz kojeg je vidljivo radno iskustvo iz poslova koji su povezani s projektom u trajanju od minimalno 2 godine
1. **Dokumentacija u svrhu ostvarivanja bodova prema kriteriju „Utjecaj ulaganja na ranjive skupine“**
* Tehnička specifikacija tvrtke za izradu mrežnih stranica s poveznicom na neobvezujuću ponudu s naznačenim dijelovima koji se odnose na uvjete pristupačnosti i vrstu invaliditeta sukladno Smjernicama za osiguravanje pristupačnosti mrežnih sadržaja koje je razvila Inicijativa za pristupačnost mreži (eng. Web Accessibility Initiative -WAI)

**FINANCIJSKA DOKUMENTACIJA**

 Financijska dokumentacija za zadnju odobrenu (prethodnu) financijsku godinu:

**Obveznici poreza na dohodak koji porez plaćaju temeljem podataka iz poslovnih knjiga:**

* Pregled poslovnih primitaka i izdataka (Obrazac P-PPI)
* Popis dugotrajne imovine (Obrazac DI)
* Godišnja prijava poreza na dohodak (Obrazac DOH)

**Obveznici poreza na dohodak koji porez plaćaju paušalno:**

* Knjiga prometa na kraju godine (Obrazac KPR)
* Izvješće o paušalnom dohotku od samostalne djelatnosti i uplaćenom paušalnom porezu na dohodak i prirezu poreza na dohodak (Obrazac P-SD)

**Obveznici poreza na dobit:**

* Godišnji financijski izvještaj (Obrazac GFI-POD)
* Popis dugotrajne imovine (Obrazac DI)

**Korisnici koji nisu bili porezni obveznici u prethodnoj financijskoj godini:**

* Evidencija o prodaji vlastitih proizvoda za 2019. godinu

*Napomena: obveznici poreza na dobit koji su predali izvještaje u 2020. godini, obvezni su učitati iste za 2019. godinu*

Dokaz planiranih izvora financiranja:

* **Dokaz o postojanju vlastitih sredstava**

*Vlastito učešće u financiranju ulaganja mora biti potkrepljeno odgovarajućim dokazima (npr. Stanje sredstava na računu, potvrda o depozitu i sl.) u 100% iznosu*

* **Dokaz o postojanju vanjskih izvora financiranja**

*Ukoliko se planira dio troška ulaganja financirati predujmom ili kreditom, potrebno je dostaviti izjavu/pismo namjere kreditne institucije/ugovor o kreditu s jasno naznačenim sljedećim podacima: naziv klijenta i projekta, iznos financiranja, raspon kamatnih stopa i naknada za obradu, poček i dinamika otplate kredita. Priloženi dokument mora pokriti ukupni iznos planiranih vanjskih izvora financiranja*

**KONTAKT:**

**Poduzetnički centar Pleternica d.o.o. ,** Ante Starčevića 35, 34310 Pleternica

tel. 034/252-125 , info@plink.hr   , [www.pcpl.hr](http://www.pcpl.hr)